[{"text_idx": "#000009", "text": "Spaad ja Saunad Pa\u0308evaspaad Spaahotellid Saunad"}, {"text_idx": "#000016", "text": "Kodu Po\u0303nevad paigad Lo\u0303una-Eesti Tartu"}, {"text_idx": "#000017", "text": "U\u0308likoolilinnas Tartus leidub igau\u0308hele midagi: lastega peredele, intellektuaalidele, seljakotira\u0308nduritele, armunud paaridele, kunsti- ja kultuurihuvilistele. Alati on po\u0303hjust tagasi tulla, kas vo\u0303i lihtsalt selleks, et oma suhteid Tartu vaimuga soojana hoida."}, {"text_idx": "#000018", "text": "Kus elab Tartu vaim? Seda ei tea ta\u0308pselt keegi, kuid tema la\u0308hedust vo\u0303ib tunda mujalgi kui u\u0308likoolis \u2013 Supilinnas, Toomema\u0308el, mo\u0303nusates va\u0308ikestes kohvikutes, muidugi ka Eesti Rahva Muuseumis. Tartu on alati olnud Eesti vaimne pealinn: laulupeo ha\u0308ll, Eesti teatri ja riigi su\u0308nnikoht. Oma vaimse ja boheemlasliku o\u0303hkkonna on linn sa\u0308ilitanud ta\u0308naseni. Aeg voolab Tartus kiirustamata."}, {"text_idx": "#000019", "text": "Rahvuslikust a\u0308rkamisajast peale Emajo\u0303e Ateenaks hu\u0308u\u0308tav linn on kultuurikeskus: Emajo\u0303e suveteatri, hansapa\u0308evade, tudengite kevadpa\u0308evade, festivalide, kontsertide ja konverentside virvarris on vo\u0303imatu igavust tunda. Lisaks on Tartu koduks rohkem kui 20 muuseumile.Tartus asub ka gootika hinnatumate ma\u0308lestiste hulka kuuluv Jaani kirik kogu Euroopas ainulaadse terrakotaskulptuuride koguga. Kiriku ko\u0303rval Antoniuse O\u0303ues ootavad ostma ja valmistamises kaasa lo\u0308o\u0308ma mitmesugused ka\u0308sito\u0308o\u0308- ja kunstikojad. Kui suudlevate tudengite purskkaevu juures Raekoja platsil pilt tehtud ja Toomema\u0308el jalutatud, lodjaga Emajo\u0303el seilatud ja lastega AHHAA keskuses ring tehtud, naudi kindlasti ku\u0308lluslikke kooke pikkade traditsioonidega Werneri kohvikus Po\u0303hja-Euroopa u\u0308he vanema u\u0308likooli peahoone vahetus la\u0308heduses. Vo\u0303i astu sisse mo\u0303nda boheemlikku, tudengielust ja melust mo\u0303jutatud kohta, na\u0308iteks Genklubisse."}, {"text_idx": "#000023", "text": "Kuhu minna ja mida teha"}, {"text_idx": "#000024", "text": "Teave otsingutulemuste kuvamise kohta kasutustingimuste punktis 12."}, {"text_idx": "#000025", "text": "Euroopa kultuuripealinn 2024 \u2013 Tartu!"}, {"text_idx": "#000026", "text": "Tartust leiab igau\u0308ks oma \u2013 on see ju u\u0308likoolilinn, teaduse-, teatri-, kunsti- ja kirjanduslinn. Kultuuripealinna programm valmimas."}, {"text_idx": "#000028", "text": "Vaata, millised on Tartu parimad vegan- ja taimetoidukohad!"}, {"text_idx": "#000029", "text": "Piirissaar \u2212 saar kahe ja\u0308rve piiril"}, {"text_idx": "#000030", "text": "Siin elab vanausuliste kogukond ja turiste eriti ei satu. Saar on haruldaste kahepaiksete, lindude ja taimedega ka loodusmatkajate maiuspala."}, {"text_idx": "#000031", "text": "Avasta Lo\u0303una-Eesti to\u0308o\u0308stuspa\u0308randi kaasaegne elu ja vo\u0303lu!"}, {"text_idx": "#000032", "text": "Kas tead, et Eestis on olnud u\u0308le 3000 tuuliku ja rohkem kui 800 vesiveskit? Vo\u0303i et Po\u0303ltsamaal valmistati juba 18. sajandil portselani?"}, {"text_idx": "#000033", "text": "Eesti rahvaspordi alus \u2013 Tartu Maraton"}, {"text_idx": "#000037", "text": "Meie veebileht on olemas ka hiina keeles ning Sind suunatakse edasi visitestonia.cn veebilehele."}, {"text_idx": "#000038", "text": "\u7231\u6c99\u5c3c\u4e9a\u65c5\u6e38\u5c40\u4e2d\u6587\u5b98\u65b9\u7f51\u7ad9\u73b0\u5df2\u4e0a\u7ebf,\u5373\u5c06\u8df3\u8f6c\u81f3\u4e2d\u6587\u5b98\u7f51visitestonia.cn"}, {"text_idx": "#000039", "text": "Jah, suuna mind edasi / \u524d\u5f80\u4e2d\u6587\u5b98\u7f51 Ei aita\u0308h, ja\u0308a\u0308n siia / \u505c\u7559\u5728\u672c\u7f51\u7ad9"}]